Document ID: 32004R1364

UREDBA KOMISIJE (ES) št. 1364/2004
z dne 22. julija 2004
o prehodnih ukrepih za prodajo maksimalne količine 54 000 ton pšenice in 40 000 ton koruze iz državnih varnostnih zalog, ki so v lasti Madžarske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju pristopne pogodbe Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter še posebej prvega pododstavka člena 41 iz tega akta,
ob upoštevanju naslednjega:
(1)
Ker so madžarske oblasti po členu 6 Uredbe Komisije (ES) št. 1972/2003 z dne 10. novembra 2003 o prehodnih ukrepih v zvezi s trgovino kmetijskih proizvodov zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1), Komisijo obvestile, da nameravajo prodati maksimalno količino 54 000 ton pšenice in 40 000 ton koruze iz državnih varnostnih zalog kot del postopka kolobarjenja.
(2)
Prodaja tako velike količine pšenice in koruze lahko povzroči motnje na trgu Skupnosti z žiti. Zato je treba uvesti prehodne ukrepe o pogojih za prodajo, podobne tistim, ki jih določa Uredba Komisije (EGS) št. 2131/93 z dne 28. julija 1993 o postopkih in pogojih za prodajo žit, ki je v lasti intervencijskih agencij (2), da se zagotovi enako obravnavo tržnih udeležencev in se upoštevajo tržni pogoji.
(3)
Ker bi tudi morebitno izvajanje obnavljanja zalog lahko povzročilo motnje na trgu Skupnosti, je treba uvesti postopek, ki Komisije dovoljuje, da odobri dogovore o obnavljanju zalog.
(4)
Ukrepi v tej Uredbi so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
To je uredba o prehodnih pravilih za prodajo maksimalne količine 54 000 ton pšenice in 40 000 ton koruze iz državnih varnostnih zalog v lasti madžarskih oblasti z dne 1. maja 2004 in o vseh naslednjih izvajanjih obnavljanja zalog.
Člen 2
Agencija, odgovorna za upravljanje z madžarskimi varnostnimi zalogami, katere podrobnosti so razložene v Prilogi, bo prodala količino, določeno v členu 1, na trgu Skupnosti s stalnim javnim razpisom do 30. oktobra 2004.
Za namene te uredbe prodaja s stalnim javnim razpisom pomeni ponujanje prodaje z zbiranjem ponudb, pri tem pa je pogodba oddana ponudniku, ki ponudi najboljšo ceno in upošteva zahteve te uredbe.
Člen 3
Agencija iz prvega odstavka člena 2 bo izdala obvestilo o zbiranju ponudb vsaj tri dni pred zaključnim datumom prvega obdobja za oddajo ponudb.
Razpis bo vseboval zlasti:
(a)
razpisna obdobja za vsak delni razpisni postopek in naslov za oddajo ponudb;
(b)
minimalne količine, ki jih ponudbe lahko pokrivajo;
(c)
varščine, ki morajo biti položene, in pogoji za njihovo sprostitev;
(d)
glavne fizične in tehnične značilnosti različnih pošiljk;
(e)
prostore za skladiščenje ter ime in naslov skladiščnika;
(f)
pogoje plačila.
Zaključni datum za oddajo ponudb za prvi delni razpisni postopek bo peti delovni dan po izdaji te uredbe v Uradnem listu Evropske unije.
Člen 4
Uspešni ponudniki morajo navesti ceno, ki je vsaj enaka ceni, evidentirani za enako kakovost in reprezentativno količino na trgu na mestu skladiščenja, ali, če to ni mogoče, na najbližjem trgu, pri tem pa se upoštevajo tudi stroški prevoza. Cena ne sme biti manj kot 108,76 EUR na tono.
Člen 5
Agencija iz prvega odstavka člena 2 bo izvedla vse potrebne ukrepe, da omogoči zainteresiranim strankam ocenitev kakovosti žit, namenjenih za prodajo, preden oddajo svoje ponudbe.
Člen 6
Agencija iz prvega odstavka člena 2 bo nemudoma obvestila vse ponudnike o izidu njihovega sodelovanja v razpisnem postopku. Uspešnim ponudnikom bodo s priporočenim pismom ali pisno telekomunikacijo v roku treh delovnih dni od omenjenega obvestila posredovali izjave o oddaji naročil.
Člen 7
Agencija iz prvega odstavka člena 2 bo Komisijo obvestila o količini in povprečnih cenah posameznih prodanih pošiljk, najkasneje do torka v tednu, ki sledi zaključnemu datumu za oddajo ponudb.
Člen 8
Komisija bo dogovore za obnavljanje zalog pšenice in koruze, omenjene v tej uredbi, odobrila preden se bodo začeli izvajati, da zagotovi, da ne bo prišlo do motenj na trgu Skupnosti z žiti.
Člen 9
Ta uredba bo začela veljati naslednji dan po objavi v Uradnem listu Evropske unije.
Ta uredba bo v celoti zavezujoča in se bo neposredno uporabljala v vseh državah članicah.
V Bruslju, 22. julija 2004

Labels: 3
18
17